O **Μπίμπρας Νάτχο** (εβραϊκά: ביברס נאתכו, γεννημένος στις 18 Φεβρουαρίου 1988) είναι Ισραηλινός επαγγελματίας ποδοσφαιριστής, ο οποίος αγωνίστηκε ως μέσος στη Σούπερ Λίγκα για τον ΠΑΟΚ και τον Ολυμπιακό Πειραιώς.

Συλλογική καριέρα
-----------------

Ο Νάτχο εντάχθηκε στα τμήματα υποδομής της Χάποελ Τελ Αβίβ ταυτόχρονα με τον Μπεν Σαχάρ, φτάνοντας έως την πρώτη ομάδα την σεζόν 2006–07, όπου και κατέκτησε το Κύπελλο Ισραήλ. Με την πάροδο του χρόνου, ο Νάτχο κατέστη σημαντικός παίκτης για την Χάποελ και τις διάφορες ηλικιακές κατηγορίες της Εθνικής Ισραήλ. Ο Νάτχο πραγματοποίησε το ντεμπούτο του στο πρωτάθλημα μπαίνοντας ως αλλαγή σε μια αναμέτρηση απέναντι στην Μακάμπι Νετάνια ΦΚ στις 18 Νοεμβρίου 2006. Το πρώτο επαγγελματικό τέρμα του Νάτχο ήταν απέναντι στην ΝΚ Σιρόκι Μπρίγιεγκ κατά τη διάρκεια του Β΄ Γύρου του δεύτερου προκριματικού γύρου του Κυπέλλου ΟΥΕΦΑ της σεζόν 2007–08 στο Μπλούμφιλντ Στέιντιουμ του Τελ Αβίβ. Μετά την έλευση του τεχνικού Έλι Γκούτμαν στη διάρκεια της σεζόν 2007-08, ο Νάτχο αποτέλεσε βασικό εργαλείο της ομάδας, πετυχαίνοντας το πρώτο του τέρμα για το πρωτάθλημα απέναντι στην Μακάμπι Πετάχ Τίκβα ΦΚ στις 9 Φεβροαυρίου 2008. Ο Νάτχο πραγματοποίησε, στη συνέχεια, σειρά πολύ καλών εμφανίσεων στα ξεκινήματα του Γιουρόπα Λιγκ της σεζόν 2009-10, βοηθώντας την Χάποελ να τερματίσει στην πρώτη θέση του Γ΄ Ομίλου, ολοκληρώνοντας την ευρωπαϊκή της παρουσία με μια ισοπαλία 0-0 και μια εκτός έδρας ήττα με σκορ 0-3 στο Τσεντράλντι Στάντιον (Καζάν). Μετά το πέρας της ευρωπαϊκής του παρουσίας με την Χάποελ μετά τον αποκλεισμό της τελευταίας με συνολικό σκορ 3-0 για την Φάση των 32 του Γιουρόπα Λιγκ, ο Νάτχο πήρε μεταγραφή για την Ρουμπίν Καζάν, η οποία και ήταν υπεύθυνη για τον αποκλεισμό της προηγούμενης ομάδας του, στις 8 Μαρτίου 2010, βάζοντας την υπογραφή του σε συμβόλαιο τετραετούς διάρκειας. με το κόστος της μεταγραφής του να ανέρχεται στις €650.000. Στη Ρουμπίν, ο Νάτχο εξελίχθηκε σε έναν εκ των κορυφαίων παικτών του ρωσικού πρωταθλήματος. Μάλιστα, σε ορισμένες περιπτώσεις αναφερόταν ως ο 'κορυφαίος ξένος' στο ρωσικό πρωτάθλημα. Στις 28 Ιανουαρίου 2014, ο παίκτης βρέθηκε στην έδρα του ΠΑΟΚ, Θεσσαλονίκη, προκειμένου να ξεκινήσει διαπραγματεύσεις για το ενδεχόμενο υπογραφής συμβολαίου με την ομάδα. Καθώς τόσο το συμβόλαιό του με την Ρουμπίν Καζάν, όσο και η χορηγική του συμφωνία με την *123pame* είχαν λήξει, ήταν ελεύθερος να μετακινηθεί στον ΠΑΟΚ με ελεύθερη μεταγραφή. Την αμέσως επόμενη ημέρα ο Νάτχο αποκτήθηκε κι επίσημα από τον σύλλογο της Θεσσαλονίκης, βάζοντας την υπογραφή του σε συμβόλαιο διάρκειας 6 μηνών.

Διεθνής καριέρα
---------------

Στη διάρκεια της καριέρας του, ο Μπίμπρας Νάτχο έχει αγωνιστεί σχεδόν με κάθε ηλικιακή κατηγορία της Εθνικής Ισραήλ μαζί με τον συμπαίκτη του, Μπεράμ Καγιάλ. Ως πρώην αρχηγός της Εθνικής Ισραήλ U19, ο Νάτχο κλήθηκε στην ανδρική ομάδα ενόψει μιας φιλικής αναμέτρησης η οποία διεξήχθη στις 12 Αυγούστου 2009 απέναντι στην Βόρεια Ιρλανδία μαζί με τον συμπαίκτη του στην Χάποελ, Αβιχάι Γιαντίν, ωστόσο δεν αγωνίστηκε. Ο Νάτχο πραγματοποίησε την πρώτη του συμμετοχή με την εθνική ομάδα σε μια φιλική αναμέτρηση απέναντι στη Ρουμανία (3 Μαρτίου 2010), όταν και μπήκε ως αλλαγή στη θέση του πρώην συμπαίκτη του Γκιλ Βέρμουτ. Πέτυχε το πρώτο του τέρμα με το Ισραήλ σε μια αναμέτρηση απέναντι στο Αζερμπαϊτζάν (7 Σεπτεμβρίου 2012).

Στατιστικά καριέρας
-------------------

| Συλλογικές Επιδόσεις | Πρωτάθλημα | Κύπελλο | Λιγκ Καπ | Ηπειρωτικό | Σύνολο |
| --- | --- | --- | --- | --- | --- |
| Σεζόν | Ομάδα | Πρωτάθλημα | Συμμ | Γκολ | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Ισραήλ | Πρωτάθλημα | Κύπελλο Ισραήλ | Κύπελλο Τότο | Ευρώπη | Σύνολο |
| 2006–07 | Χάποελ Τελ Αβίβ | Πρέμιερ Λιγκ Ισραήλ | 11 | 0 | 4 | 0 | 5 | 0 | 1 | 0 | 21 | 0 |
| 2007–08 | 26 | 4 | 5 | 0 | 4 | 0 | 8 | 1 | 43 | 5 |
| 2008–09 | 30 | 1 | 2 | 0 | 7 | 0 | 6 | 0 | 45 | 1 |
| 2009–10 | 24 | 0 | 1 | 0 | 1 | 0 | 12 | 2 | 38 | 2 |
| Σύνολο | Ισραήλ | 91 | 5 | 12 | 0 | 17 | 0 | 27 | 3 | 147 | 8 |
| Ρωσία | Πρωτάθλημα |  |  | Ευρώπη | Σύνολο |
| 2010 | Ρουμπίν Καζάν | Πρωτάθλημα Ρωσίας | 14 | 2 | - | - | - | - | 6 | 0 | 20 | 2 |
| 2011–12 | 41 | 9 | 3 | 0 | - | - | 12 | 4 | 56 | 13 |
| 2012–13 | 30 | 9 | - | - | - | - | 11 | 2 | 41 | 11 |
| 2013–14 | 19 | 1 | - | - | - | - | 11 | 4 | 30 | 5 |
| Σύνολο | Ρωσία | 104 | 21 | 3 | 0 | - | - | 40 | 10 | 147 | 31 |
| Σύνολο Καριέρας | 195 | 26 | 15 | 0 | 17 | 0 | 67 | 13 | 294 | 39 |

*Τελευταία ενημέρωση: 12 Δεκεμβρίου 2013*

Διακρίσεις
----------

* **Κύπελλο Ισραήλ (1):**
	+ 2006–07
* **Κύπελλο Ρωσίας (1):**
	+ 2011–12
* **Σούπερ Καπ Ρωσίας (1):**
	+ 2012

Προσωπική ζωή
-------------

Η ξαδέρφη του Νάτχο, Ισραηλινή μπασκετμπολίστρια Νίλι Νάτχο, σκοτώθηκε το 2004 σε αυτοκινητιστικό δυστύχημα στα βόρεια του Ισραήλ.

Παραπομπές
----------

1. ↑  Натхо подписал четырехлетний контракт с "Рубином". rubin-kazan.ru, 8 March 2010 (Ρωσικά)
2. ↑  Bibras Natkho – Spielerwechsel, Spielertransfers Αρχειοθετήθηκε 2012-01-07 στο Wayback Machine.. transfermarkt.de (18 February 1988). Retrieved on 4 April 2013.
3. ↑
4. ↑
5. ↑  Παίκτης του ΠΑΟΚ ο Μπίμπρας Νάτχο Αρχειοθετήθηκε 2014-05-04 στο Wayback Machine.. paokfc.gr. Retrieved on 29 January 2014.
6. ↑  Boker, Moshe (23 March 2011). «Holding Triumvirate». *Ha'aretz*.. Ανακτήθηκε στις 8 June 2011.
7. ↑  זיו: "אנחנו כאן כדי להתכונן למטרה האמיתית שלנו" Αρχειοθετήθηκε 2013-11-02 στο Wayback Machine.. Football.org.il. Retrieved on 4 April 2013.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Σεπτεμβρίου 2012. Ανακτήθηκε στις 4 Φεβρουαρίου 2014.

Εξωτερικοί σύνδεσμοι
--------------------

* Προφίλ και στατιστικά του Μπίμπρας Νάτχο στο One.co.il
* Στατιστικά στο IFA
* Μπίμπρας Νάτχο στην ιστοσελίδα National-Football-Teams.com

  

  


|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 4 Καμαρά
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Ζ.Μαρτίνς
* 11 Ελ-Αραμπί
* 12 Α. Μπα
* 14 Ανδρούτσος
* 15 Αλεξανδρόπουλος
* 16 Φρέιρε
* 17 Βρουσάι
* 18 Κίνι
* 19 Μασούρας
* 20 Καρβάλιο
* 21 Μπιέλ
* 22 Γιόβετιτς
* 23 Ροντινέι
* 25 Πορόσο
* 27 Ρίτσαρντς
* 29 Ναβάρο
* 32 Έσε
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 98 Σολμπάκεν
* 99 Παπαδούδης

* Προπονητής: Κάρλος Καρβαλιάλ
 |

 |